Diari Oficial de la Generalitat Valenciana


Sumari del DOGV 9847, del 13-05-2024 (2024/4178)

Extracte de la Resolució del 8 de maig de 2024, del vicerector d'Investigació de la Universitat Jaume I de Castelló, per la qual s'aproven les bases de la convocatòria dels premis extraordinaris de doctorat del curs acadèmic 2022-2023.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9847

Data del DOGV
:   13-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4178


Data del document
:   08-05-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució del 8 de maig de 2024, del vicerector d'Investigació de la Universitat Jaume I de Castelló, per la qual s'aproven les bases de la convocatòria dels premis extraordinaris de doctorat del curs acadèmic 2022-2023. [2024/4178]  
 BDNS(Identif.):759645  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/759645)  
  
Primer. Persones beneficiàries  
Podran optar a aquests premis les tesi que hagen obtingut la qualificació d'excel·lent cum laude (RD 99/2011) en el curs 2022-2023.  
La sol·licitud es pot presentar en qualsevol de les dues convocatòries immediatament posteriors a la data de finalització del curs acadèmic de la defensa de la tesi. A tal efecte, es considerarà com a curs acadèmic el període transcorregut entre l'1 de setembre d'un any i el 31 d'agost de l'any següent. No obstant això aquest termini es pot prorrogar, per acord del Comitè de Direcció de l'Escola de Doctorat, fins que hi hagen 10 tesis llegides en la branca de coneixement.  
Els doctors i doctores que no havien concorregut abans poden fer-ho la primera vegada que es convoquen el premis.  
Cada tesi doctoral només pot optar al premi extraordinari de doctorat una vegada.  
  
Segon. Finalitat  
Aquestes bases tenen per objecte regular la concessió dels premis extraordinaris de doctorat del curs acadèmic 2022-2023.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis extraordinaris de doctorat és de 2.702.40 €.  
  
Cinquè. Termini de presentació de sol·licituds  
Les persones interessades en participar en aquesta convocatòria disposen de deu dies hàbils per a presentar una sol·licitud mitjançant la plataforma habilitada a l'efecte i adjuntar el formulari que figura en l'annex II. Aquest termini s'inicia a l'endemà de la publicació d'aquestes bases en el Diari Oficial de la Generalitat Valenciana.  
Excepcionalment, les sol·licituds podran presentar-se en els registres i oficines referides en l'article 16.4 de la Llei 39/2015, d'1 d'octubre, del procediment administratiu comú de les administracions públiques, en el mateix període indicat en el paràgraf anterior.  
  
Castelló de la Plana, 8 de maig de 2024. El vicerector d'Investigació (p. d. R 24.05.2022; DOGV 9349, 27.05.2022): Jesús Lancis Sáez.